Džamija Žagrići
Džamija Žagrići izgrađena je 1544. godine. Nalazi se u istoimenoj ulici Žagrići, u starom dijelu grada Sarajeva, u naselju Širokača. Jedna je od najstarijih sačuvanih džamija u Sarajevu. Džamija je četvrtastog oblika, jednospratna, sa unutrašnjom musandarom. Džamija ima i drvenu munaru. Uz džamiju nalazi se i mezarluk. Ograđena je urednim kamenim podzidom, sa kojeg se uzdize metalna ograda. Ulaz u mezarluk, a samim tim i avliju džamije krase drvena kapijska vrata sa nadstrešnicom. Ispred džamije, na samoj ulici, nalazi se i hair česma sa pitkom vodom.